google/wiki40b huggingface dataset:
Tilintetgjørelsesleir

Tilintetgjørelsesleirer, eller på tysk Vernichtungslagern, er betegnelsen for de konsentrasjonsleirene i det tredje rikes maktområde hvis funksjon var å avlive mennesker så effektivt som mulig. I tilintetgjørelsesleirene ble mer enn halvparten av ofrene for holocaust drept. I disse leirene ble ingen (eller ikke noen stor del) av de internerte satt i arbeid, men ble myrdet med en gang eller kort tid etter ankomst. Som regel ble de drept med gass i gasskamre, enten karbonmoniksid- (kullos-) eller Zyklon B-gass.
De fleste av tilintetgjørelsesleirene lå i Generalguvernementet, den del av det tyskokkuperte Polen som ikke var blitt direkte inkorporert i det tredje rike. De leirene som oftest refereres til som tilintegjørelsesleire er Auschwitz, Sobibór, Treblinka, Majdanek, Chełmno og Belzec.
Konsentrasjonsleire ellers ble i Tyskland kalt KZ-leire eller på tysk KZ-lagern.
US Open 1972 (tennis)

US Open 1972 i tennis ble spilt på gress i Forest Hills i New York mellom 28. august og 10. september.
Svømming under Sommer-OL 1912 – 400 meter fri herrer

Kvartfinaler

De to første i hvert heat sammen med svømmeren som ellers hadde den beste tiden gikk videre.

Semifinaler

De to beste fra hvert heat og svømmeren med den beste tiden ellers gikk videre til finalen.
Forvandlinger – et moderne møte med greske myter

Forvandlinger – et moderne møte med greske myter er en norsk radioserie om gresk mytologi som ble sendt på NRK Radio i 1998. Programmet tok for seg de ulike gudene og hendelsene i den greske myteverdenen. Det ble fortalt av Terje Nordby. Programmet ble sendt på P2 og bestod av 26 programmer.  
Responsen på serien var såpass god at Nordby året etter utgav en bok med samme tittel, basert på radioserien.
Ambition

Historie

Det ble grunnlagt i 1993 av André Bjørnsrud (vokalist), Mathias Bismo (gitar), Anette Pedersen (bass) og Truls Berg (trommer). Berg og Bjørnsrud hadde tidligere spilt i bandet Washington Disease. Bandet spilte konserter under flere navn før navnet Ambition ble valgt. På denne tiden ble også Kurt Haugen med på ekstra gitar. Denne besetningen spilte i 1994 inn det som var planlagt å bli en 7" EP, men misforståelser med studioet gjorde at mastertapen ble slettet før bandet var fornøyd, så opptaket ble heller gitt ut som demotape, i tillegg ble to sanger å finne på en samlekassett.
I løpet av 1995 ble bandet mer påvirket av metal, samtidig som ambisjonene økte. Derfor forsvant både Bismo og Pedersen fra bandet i løpet av året. Bismo ble erstattet av Petter Holmern Halvorsen en periode før Vemund Berntsen tok over. Pedersen ble på sin side erstattet av Jon Vegard Kvist, som også tidligere hadde spilt i Washington Disease. Denne besetningen spilte inn det som i 1996 ble en CD sammen med Lash Out fra Molde, og dette skulle bli bandets eneste plateutgivelse. Selv om ytterligere to sanger ble spilt inn, la bandet inn årene i 1997, uten at disse ble gitt ut.
Musikalsk var bandet til å begynne med sterkt påvirket av hardcore fra New York City, som Youth of Today og spesielt Judge. En annen viktig inspirasjonskilde var Outspoken. Etter hvert ble imidlertid bandet mer inspirert av nyere metalliske hardcore-band som Earth Crisis og ikke mint Mean Season, hvis innflytelse er tydelig på CD-en.
Notiophilus quadripunctatus

Utbredelse

Notiophilus quadripunctatus er utbredt i Europa, i et område fra Storbritannia i nord til Spania og Italia i sør. I Nord-Afrika i Algerie, Marokko og Tunisia.

Utseende

Notiophilus quadripunctatus er mellom 3-3,5 millimeter lang. Mellomrommet mellom tredje og fjerde punktrekke på dekkvingen er ekstra bredt. Pannen har flere markerte furer.

Levevis

Notiophilus quadripunctatus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som rovdyr.
Frikassé

Frikassé er en måte å lage mat der kjøtt og/eller grønnsaker deles opp i middelstore biter og kokes i buljong eller saus og jevnes med smør og fløte eller eggeplomme.

Etymologi

Det franske ordet fricassée er et gammelt uttrykk som lar seg spore tilbake i alle fall til 1400-tallet. Etymologien er usikker. Kanskje er det en sammensetning av frire (å steke) og casser eller quasser (å bryte i biter).
The Convention

The Convention (ofte forkortet til TC) er et av Norges datatreff.
Arrangementet ble startet allerede i 1996 i Caroline Kinosenter, men har siden 2000 blitt holdt hver vinterferie i Braatthallen i Kristiansund og varer fem dager i strekk. Siden 2008 har The Convention kun brukt halve Braatthallen, for å spare penger. The Convention trekker idag rundt 700 deltagere som hovedsakelig består av unge mennesker med interesse for data. Det arrangeres kompoer i de fleste populære videospill.

KODE5

The Convention fikk som det første LANet i Norge mulighet til å holde en Kode5-kvalifisering i 2009.
Kvalifiseringen fant sted mellom 7. og 11. oktober 2009 i Braatthallen. Vinnerlaget fikk betalt reise og opphold til en plass i Kode5-finalene 2009/2010.
Bill Maher

Liv og virke

Bill Maher vokste opp i River Vale i New Jersey. Maher er mest kjent som programleder for det satiriske talkshowet Politically Incorrect, som gikk på tv-kanalen ABC fra 1993 til 2002. 17. september 2001, første sending etter 11 september falt ordene som senere resulterte i kanselleringen av programmet: «We have been the cowards. Lobbing cruise missiles from two thousand miles away. That's cowardly. Staying in the airplane when it hits the building. Say what you want about it. Not cowardly.» Utsagnet kom som et svar på konservative gjest Dinesh D'Souzas uttalelse om at kaprerne ikke nødvendigvis var feige.
Konservative mediefigurer som Rush Limbaugh forsvarte Mahers kommentarer, men sommeren 2002 ble programmet kansellert etter at en rekke selskaper hadde trukket reklamene sine fra programmet. Siden 2003 har han vært programleder for tv-programmet Real Time with Bill Maher på HBO. Maher har også medvirket i en del filmer som D.C. Cab (1983) og Out of Time (1988).
Maher befatter seg mest med politisk og religiøs satire, og er særlig kjent for å harselere med utsagn av tidligere president George W. Bush og tidligere guvernør Sarah Palin, samt andre prominente politikere i USA. Han er ofte gjest på Larry King og Jay Lenos programmer.
Maher skrev selv manuset til dokumentaren hans Religulous, den mest sette dokumentaren i USA i 2008, og sjette mest sette noensinne. Dokumentaren var svært kritisk til religion, og Maher beskriver seg selv som apateist.
Politisk har Maher beskrevet seg selv som både progressiv og libertarianer, og støtter homofile ekteskap, aktiv dødshjelp, abort, dødsstraff, samt legaliseringen av narkotika, prostitusjon og gambling.
Maher er også medlem i styrene til PETA, NORML og The Reason Project.
Elektromagnetisk felt

Et elektromagnetisk felt oppstår i alle situasjoner hvor det finnes elektrisk ladning. Er denne i ro, vil det bestå av et rent elektrisk felt. Så snart den beveger seg, vil ladningen også omgi seg med et magnetisk felt. Feltet et beskrevet ved Maxwells ligninger som viser at det utbrer seg i vakuum med lyshastigheten.
Egenskapene til det elektromagnetiske feltet lå til grunn for Einsteins utvikling av den spesielle relativitetsteorien i 1905. Den viser at komponentene til feltet utgjør en antisymmetrisk tensor i det firedimensjonale tidrommet. Om det skal ha hovedsakelig en elektrisk eller en magnetisk karakter, avhenger av hvordan det observeres. Feltet er invariant under gaugetransformasjoner slik at Maxwells ligninger definerer en gaugeteori. Siden 1983 har det vært kjent at det elektromagnetiske feltet inngår sammen med andre, tilsvarende felt for den svake kjernekraften i en enhetlig, elektrosvak gaugeteori. 
Elektromagnetiske felt spiller en stadig større rolle i vårt moderne samfunn. All telekommunikasjon, radar, fiberoptikk, elektrisk motorer, strømforsyning og mye annet er basert på de samme matematiske ligninger som ble funnet av Maxwell for omtrent 150 år siden.
Cajus Julius Caesar

Utdannelse og yrke

Caesar gikk fra 1967 til 1969 i forstlære, og utdannet seg senere til diplomforstingeniør og forstmann. Fra 1974 til 1998 arbeidet han som revirleder.

Politisk karrière

1998 ble Caesar innvalgt i det tyske parlamentet for CDU. Han representerte valgkrets 136 Lippe I i delstaten Nordrhein-Westfalen. I Forbundsdagen var han medlem av komitéen for miljø, naturbeskyttelse og reaktorsikkerhet. En anekdote forteller at CDU/CSUs fraksjonsleder Wolfgang Schäuble først bad om å få se Caesars identitetspapirer, fordi han ikke trodde navnet stemte.
Ved forbundsdagsvalget i 2005 ble det på grunn av utsettelsen i valgkretsen Dresden I i delstaten Sachsen uklart om Caesar ville bli gjenvalgt. Ettersom CDU fikk flere enn 9 409 annenstemmer i Dresden, vil Caesar ikke bli innvalgt over Nordrhein-Westfalens landsliste. Dette er et resultat av det som på tysk kalles Wählerzuwachsparadoxon.
Viola Davis

1993–2010

Davis ble uteksaminert fra Juilliard School i 1993 og begynte karrièren på scenen i rollen som Ruby McCollum i Everybody's Ruby. Hun vant en Obie Award i 1999 for denne skildringen. Hun vant en Tony Award i 2001 for beste medvirkende skuespiller i et teaterstykke for rollen som Tanya i den første oppsetningen av King Hedley II. I 2000-årene spilte hun blant annet i Far from Heaven (2002) og Antwone Fisher (2003).
I 2008 spilte hun fru Miller i dramafilmen Doubt, og til tross for at hun spilte i kun én scene, fikk hun mye god kritikk for arbeidet. Salon.com skrev at hun spilte på et «nært-mirakuløst nivå av troverdighet ... Davis, i sin lille, enscenes-rolle, er utrolig rørende – jeg kan knapt huske en Davis-rolle som ikke har rørt meg – [hun] spiller rollefiguren, en engstelig, hardtarbeidende kvinne som kun prøver å holde livet og familien sammen, ved å holde alt nært. Hun er ikke en fontene av følelser, gir oss ikke store uttrykk eller bevegelser; i stedet holder hun alt sammen inne, og slipper oss inn.» Davis ble nominert til en Golden Globe, en Screen Actors Guild Award, en Critics' Choice Movie Award og Oscar for beste kvinnelige birolle for denne tolkningen.
I 2010 vant hun en ny Tony Award for beste kvinnelige hovedrolle i et teaterstykke for skildringen som Rose Maxon i skuespillet Fences.

2011–i dag

I 2011 hadde hun hovedrollen i dramafilmen Barnepiken (2011), og hun ble nominert til flere bransjepriser for denne rollen, blant annet Oscar for beste kvinnelige hovedrolle. Hun var sammen med Meryl Streep (for Jernkvinnen) favoritt til å vinne prisen, men Streep vant den til slutt. Davis vant to Screen Actors Guild Awards for rollen, én for beste kvinnelige hovedrolle og én for beste ensemble. Hun har senere spilt i Ekstremt høyt og utrolig nært (2011), The Disappearance of Eleanor Rigby (2013), Get on Up (2014) og Suicide Squad (2016).
I 2014 begynte hun å spille advokaten Annalise Keating i dramaserien How to Get Away with Murder, og hun fikk god kritikk for denne rollen. I 2015 ble hun den første afrikansk-amerikaneren som vant en Emmy Award for beste kvinnelige hovedrolle i en dramaserie. Hun vant også to Screen Actors Guild Awards på rad for rollen. I 2012 ble hun kåret av magasinet Time til en av de 100 mest innflytelsesrike menneskene i verden. Hun spilte også Rose Maxson i Denzel Washingtons dramafilm Fences, basert på teaterstykket hun vant en Tony Award for. Davis fikk god kritikk og vant flere bransjepriser for rollen, blant annet en Golden Globe, en Screen Actors Guild Award og Oscar for beste kvinnelige birolle. Hun ble den første mørkhudede kvinnen til å ha tre Oscar-nominasjoner.
Davis og ektemannen, Julius Tennon, har grunnlagt filmselskapet JuVee Productions, som blant annet har produsert filmen Lila & Eve (2015), der Davis spiller en av hovedrollene. JuVee Productions har også produsert dramafilmen Custody, samt en rekke kortfilmer.
Rødlønn

Beskrivelse

Selv om Rødlønn vanligvis er enkel å gjennkjenne, har det et varierende utseende. Det er et medium til stort tre, og når høyder av 35 meter (115 fot). Bladene er vanligvis 9 til 11 centimeter (3,5 til 4,3 ") lange på et voksent tre. Diameteren på stammen kan variere fra 46 til 76 cm (18 til 30 "), avhengig av vekstforhold. Kronen sprer seg utover rundt 12 m (39 ft). Et 10 år gammelt tre vil være om lag 6 m (20 ft) høgt. Trær som vokser i skoger har vanligvis ingen greiner før et stykke opp på stammen, mens trær som står alene blir kortere, tykkere og har rundere kroner. Normalt har kronen en oval form. Barken er lys grå og glatt på et ungt tre. Etter hvert som treet vokser, blir barken mørkere og og sprekker. Det største kjente levende eksemplaret av Acer rubrum befinner seg i Armada, Michigan, er 38,1 m (125 ft) høyt og har en omkrets på 4,95 m (16,2 ft).

Utbredelse og habitat

Rødlønn er et av de mest utbredte og tallrike trærne i Nord-Amerika. Den finnes i mange ulike skogtyper. Arter den kan vokse sammen med er fra nord til sør blant annet rødgran, balsamgran, weymouthfuru, sukkerlønn, amerikabøk, gulbjørk, gråbjørk, papirbjørk, sukkerbjørk, canadahemlokk, virginiahumlebøk, stripelønn, østamerikansk tuja, Populus grandidentata, amerikaosp, svartask, Prunus pensylvanica, romhegg, rødeik, kvitalm, tulipantre, sølvlønn, sumptre og virakfuru.

Økologi

Rødlønn lever sjelden lengre enn 150 år, og blir kjønnsmoden i en alder av 70 til 80 år.

Giftig

Bladene, spesielt de døde falne bladene, er svært giftig for hester.

Dyrking

Rødlønn er mye dyrket som pynt i parker og større hager, utenom der hvor jorden er for alkalisk og salt. I deler av Amerikas vestkyst er det et av de mest utplantede trærne. Grunnen til at det er så populært er at treet har en sterk utholdenhet, tidlig blomstring av røde blomster, og det røde løvfallet om høsten. Treet ble introdusert til Storbritannia i 1656 og like etter begynte dyrkingen. Der er det vanlig å finne rødlønn i parker, hager og noen ganger også i kirkegårder.
I urbane områder kreves det plass for treets røtter, men der det er plass, trives det bra. Treet tåler en del forurensning og veisalt. Som mange andre lønnearter kan røttene være aggressive og vil bryte seg gjennom asfalt. Om våren tiltrekker treet seg ekorn som spiser de nye bladene.
The Night Shines Like the Day

The Night Shines Like the Day er et musikkalbum med Kristin Asbjørnsen fra 2009.
Husmannsgutten

«Husmannsgutten» er et skillingstrykk av forfatteren H. A. Foss. Han er mest kjent for romanene Kristine Valdresdatter og «Husmannsgutten», men skrev også en mengde viser som Det vinker til meg i denne kveld.

Teksten

1.Jeg tenker på deg hvor jeg mon vandre,

i glemmeboken jeg skrev de andre.

Jeg tenker på deg, i mark og skov

jeg så og hørte deg, når jeg sov.
2.Når solen bak aftenrøden

jeg tenkte akk, hvor det lignet døden,

men før jeg blundet den steg i øst,

ga lys og varme og liv og trøst.
3.Og aldri gikk jeg til hvile før enn

jeg hadde stirret mot hyttedøren,

og fått et glimt av din lette gang

og hørte lyd av din aftensang.
4.Men da du knelede ned ved siden

jeg tenkte på deg så Gud ble liten,

og derfor strør han vel torne ut

fordi det stred mot det første bud.
5.Nå har jeg altså forspilt vår glede

så sorgen ene hos oss har sete,

for straffen den var fortjent av meg

men hvorfor skulle den ramme deg.

Tekst 2 fra romanen «Husmannsgutten»

1.Ene og forlatt har jeg ned meg satt,

synet mot Østen vender,

solen titter opp bakom fjellets topp

str¨ålen våte øyet blender.
2.Jeg tok flukten fatt kom hit opp i natt

Asle vil meg underkue,

nu jeg sitter trygg bak om fjellets rygg

på en mosbevokset tue.
3.Her fra ser jeg frem til det gamle hjem

hvor vi først fikk se hverandre,

ser det vindu og hvor jeg sto den dag

da du skulle se oss vandre.
4.Ser din hytte grå mellom stener stå,

om enn glansen nu er borte.

Mangen uskylddstund glad av hjertens grunn

akk hvor årene var korte.
5.Ser det bakkeheld og den klare elv

som i buktninger seg slynger

ved hvis bredd vi satt og små sanger kvad

dem vi ikke mere synger.
6.Thi min barndomssang er på kirkevang

gjemt med moder ned i graven.

Og min glede er gjemt bak rosentrær

og bak stenene i graven.
7.Kirken står så blid vinker til meg hit

her skal du trøst og fred finne,

men jeg tør ei gå før enn jeg kan stå

trygt ved siden din der inne.
8.Ole, Ole kjær akk om du var her

mens i tårer jeg meg bader

setet er av jord fanget er mitt bord,

mens jeg skriver disse rader.
9.Se de pletter grå som i brevet stå

om det en gang til deg kommer

husk de tårer er fra din hjertenskjær

som har grått den lange sommer.
10.Høsten kommer snart akk hvor det er rart

vil du ennu lenger tøve.

Dog jeg tror ved Gud at jeg blir din brud

ingen kan din skatt deg røve.
11.Thi fra vi var små var det laget så,

at vi skulle sammen leve,

hånd i hånd som små opp til alteret gå

og la presten si sitt amen.
12.Høsten kom og gikk uten at jeg fikk

se hans milde klare blikke,

ingen mor jeg har bange for min far

hjem det har jeg heller ikke.
Haakon Sørbye

Andre verdenskrig

Han ble avslørt, tatt til fange av Gestapo, og plassert i tysk fangenskap. I august 1943 ankom han konsentrasjonsleiren Natzweiler i Frankrike. Han ble flyttet mellom forskjellige leire, og reddet av Røde Kors nær krigens slutt. Han satt en periode i Dachau konsentrasjonsleir.
Sørbye var ingeniørstudent og tidligere telegrafist til sjøs. i Dachau klarte han å sette sammen en fungerende radiomottaker med radiodeler som andre fanger hadde funnet. Radioen fikk blant annet inn norskspråklig sending fra London og de norske fangene ble vinteren og våren holdt orientert om krigens gang.
Tilbake i Trondheim fortsatte han studiene sine for å bli elektroingeniør, og var engasjert i regigjengen ved Studentersamfundet i Trondheim. Han jobbet med UKA i 1939, under UKA 1945 var han regisjef. Han er senere blitt æresmedlem av Studentersamfundet. Han har vært guide for Hvite busser til Auschwitz og Aktive Fredsreiser.

Arbeid etter krigen

1948-57 Stipendiat og senere forsker ved Forsvarets forskningsinstitutt, Bergen
 1951 Opphold som NTNF-stipendiat i Storbritannia,
 1957-60 Senior scientist, Shape Technical Center i Haag i Nederland
 1960-64  Forsker, Forsvarets forskningsinstitutt, med opphold i Bergen og på Kjeller
 1964-70 Dosent, NTH med fagområde telefonteknikk
 1970-72 Professor, Den tekniske høyskole i Twente i Nederland, med fagområde kommunikasjonsteknikk
 1972-87 Professor ved NTH, teleteknikk med fagområde teletrafikksystemer
Grensetilstandsmetoden

Bruksgrensetilstand

Bruksgrensetilstand (engelsk: Serviceability Limit State (SLS)) refererer til en grensetilstand for en konstruksjon eller et konstruksjonselement, som svarer til en bestemt grense for funksjonsdyktighet eller bestandighet som ikke skal overskrides ved normal og jevnlig bruk. Slike grenser er oftest fastlagt i sammenheng med faren for uakseptable forskyvinger, setninger, tøyninger, riss og liknende.

Materialstyrke og materialfaktorer

Den karakteristiske motstanden bestemmes statistisk etter anerkjente normer for materialprøving og prosjektering, eller er en spesifisert verdi. For geotekniske analyser bestemmes den karakteristiske motstanden slik at sannsynligheten er liten for at mer ugunstig materiale skal forekomme i et større omfang, i den situasjonen som parametrene anvendes for.
Dersom materialenes egenskaper endres med tiden for eksempel ved nedbrytning eller langtidsvirkninger skal det tas hensyn til.
I tilfeller der høy motstand er ugunstig for konstruksjonen, bestemmes den karakteristiske motstanden slik at sannsynligheten for brudd blir lav. Denne sannsynligheten skal oftest være av samme størrelse som sannsynligheten for underskridelse. I slike tilfeller settes materialkoeffisienten til 1,0 når en beregner lasten.
For bruddgrensetilstanden bestemmes den karakteristiske motstanden statistisk for stål– og aluminiumskonstruksjoner som et 5 %–fraktil. For betongkonstruksjoner knyttes motstanden til referansefasthet, og for jord relateres motstanden til karakteristisk styrke.
Den karakteristiske motstanden eller styrken divideres med en sikkerhetsfaktor som kalles materialfaktor. Den faktoren er avhengig av det materialet som brukes. Dersom det er nødvendig, skal sikkerhetsnivået justeres til ønsket verdi gjennom bruk av koeffisienter. Koeffisientene skal ta hensyn til forhold som avviker fra de forholdene som bestemte materialkoeffisientene i standarden.

Kontroll

En skal til slutt kontrollere at dimensjonerende styrke er større enn dimensjonerende last. Dersom dimensjonerende styrke er større enn dimensjonerende last, anses konstruksjonen egnet for bruk i bruddgrensetilstanden. Tilsvarende kontroller skal også gjøres i de andre grensetilstandene.

Utmattingsgrensetilstand

Utmattingsgrensetilstanden (engelsk: Fatigue Limit State (FLS)) er fastlagt ut fra faren for brudd som følge av gjentatte laster.
Denne grensetilstanden er oftest knyttet til utmatting, men også slitasje og poretrykksoppbygging i jord eller betong kan behandles i denne grensetilstanden.
Bolboleaus

Utseende

Middelsstore, brede og høyt hvelvede, halvmatte, rødbrune tordivel. Hodet er stort og bredt, flatt, snuten sterkt fremskytende, hannen har gjerne tre horn eller knøler på hodet. Pronotum er bredt, rundet, hos hannen med ett eller to par framoverrettede horn eller pigger. Dekkvingene er hvelvede med fine punktstriper. Beina er kraftige gravebein, leggene krumme, på forbeina med skarpe tenner langs nesten hele ytterkanten, ikke bare i spissen.

Levevis

I likhet med tordivlene graver disse billene lange ganger, med kammer der larvene utvikler seg. Disse artene legger forholdsvis veldig store egg. Det er uklart hva larvene faktisk eter, det har blitt observert at de ganger på veggene i kammeret de lever i, og vokser ved dette. Kanskje ernærer de seg av bakterier som vokser på kammerveggene.
De voksne billene eter underjordiske sopper og flyr godt.

Utbredelse

Slekten er utbredt i det sørøstlige Australia.
Mikroarkitektur

Mikroarkitektur er innenfor informatikk og elektroteknikk navnet på den måte et gitt instruksjonssett er implementert på for en bestemt mikroprosessor. Et gitt instruksjonsett kan bli implementert ved hjelp av ulike mikroarkitekturer, og implementasjoner kan variere i tråd med ulike designmålsetninger eller endringer i teknologi.
En datamaskinarkitektur er en kombinasjon av mikroarkitektur og et instruksjonssett.